Diari Oficial de la Generalitat Valenciana


Sumari del DOGV 8844, del 26-06-2020 (2020/4502)

Notificació de la sentència dictada en el judici verbal número 946/2019.
------------------------------------------------------------------------

### Dades del document

Número de DOGV
:   8844

Data del DOGV
:   26-06-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/4502


Organisme emissor
:   Jutjat de Primera Instància Número 6 de Llíria

Tipus de document
:   Edicte

Notificació de la sentència dictada en el judici verbal número 946/2019. [2020/4502]  
Judici verbal (desnonament precari - 250.1.2) [JVP] - 000946/2019  
Jutgessa que la dicta: María José Peiró Aspurz  
Data: 16 de gener de 2020  
Dispositiva  
Estime íntegrament la demanda interposada per la representació processal de Bankia, SA, contra els ocupants de l'immoble situat al carrer de Juan Izquierdo, núm. 59, escala A, planta 4, porta 7, de Llíria (València), declare que pertoca el desnonament per precari de l'immoble situat al carrer de Juan Izquierdo, núm. 59, escala A, planta 4, porta 7, de Llíria (València) i condemne la part demandada, ocupants desconeguts, a deixar lliure, vacu i a lliure disposició de l'actora aquest habitatge, amb l'advertència que en cas contrari en seran llançats i amb expressa imposició de les costes processals a la demandada.  
  
Notifiqueu la present resolució a les parts en els termes acordats, i advertiu-los que contra aquesta es pot interposar un recurs d'apel·lació, que s'interposarà davant aquest jutjat dins del termini de vint dies comptats des de l'endemà de la notificació, s'exposaran les al·legacions en què es base la impugnació, a més de fer esment de la resolució apel·lada i els pronunciaments que impugnen. De conformitat amb el que es disposa en la disposició addicional 15a de la Llei orgànica del poder judicial, introduïda per la Llei orgànica 1/2009, de 3 de novembre, per a recórrer, la part recurrent haurà de constituir un depòsit per import de 50 euros, que es consignarà en el compte de consignacions d'aquest jutjat, no es considerarà preparat el recurs si el depòsit no està constituït. Estan exempts de constituir el depòsit: el Ministeri Fiscal, l'Estat, les comunitats autònomes, les entitats locals i els organismes autònoms dependents de tots ells.  
Aquesta és la meua sentència, de la qual es deixarà testimoniança en les actuacions i l'original quedarà en el llibre de sentències, que pronuncie, mane i signe.  
El termini concedit no començarà a córrer mentre es mantinga la suspensió de terminis acordada per la disposició addicional segona, punt 1, de l'RDL 463/2020, de 14 de març, pel qual es declara l'estat d'alarma. El termini començarà a córrer l'endemà d'aquell en què es publique la resolució que alce l'estat d'alarma, l'endemà de la publicació serà el primer dia del còmput.  
Atés que es desconeix l'actual domicili o residència de la part demandada, s'ha acordat la publicació del present edicte en el Diari Oficial de la Generalitat Valenciana, a fi que servisca de notificació de la sentència al demandat.  
  
Llíria, 30 d'abril de 2020.-La lletrada de l'Administració de justícia: Paula Rosa Navalón Sanz.